La conjura de El Escorial

La conjura de El Escorial (La konspiro de El Escorial) estas hispana historia drama filmo de 2008 reĝisorita de Antonio del Real en kiu stelulas Jason Isaacs, Julia Ormond, Jordi Mollà, Pilar Bastardés kaj Jürgen Prochnow. La agado okazas en la tempo de la regado de Filipo la 2-a de Hispanio.  

Intrigo
En la nokto de Paska Lundo, nome la 31an de Marto, 1578, oni murdas la trezoran sekretarion Juan de Escobedo en la reĝa palaco El Escorial. Serio de esploroj kondukas al gravuloj de la kortego de Filipo la 2-a. 

Geaktoraro kaj roluloj
 Jason Isaacs kiel Antonio Pérez
 Julia Ormond kiel Princino de Éboli
 Jürgen Prochnow kiel kapitano Espinosa
 Blanca Jara kiel Damiana, servistino, koramikino de la kapitano Espinosa
 Jordi Mollà kiel Mateo Vázquez, esplorista Jezuito
 Joaquim de Almeida kiel Juan de Escobedo
 Juanjo Puigcorbé kiel la reĝo Filipo la 2-a de Hispanio
 William Miller kiel kapitano Rodrigo de Villena
 Fabio Testi kiel Duko de Alba

Komentoj
Por certigi sian internacian distribuadon, oni filmis en angla kaj kun kelkaj figuroj de la eŭropa kinarto, kiel Julia Ormond, kiu ludis la rolon de la Princino de Éboli. Tiu aktorino, prezentante la filmon en Hispanio, bedaŭris, ke la historia kino estis malalte taksita kaj tial komerce oni devis turni sin al dungado de fremdaj geaktoroj. Ekzemple, krom Ormond, oni dungis ankaŭ Jason Isaacs, konata pro sia partopreno en la serio de filmoj pri Harry Potter, kaj la veteranan italan aktoron Fabio Testi.

Oni ne konfuzu tiun historion kun alia konspiro de El Escorial fare de la kronprinco Ferdinando kiu okazis en 1807 dum la regado de la patro de Ferdinando, nome Karolo la 4-a. 

Eksteraj ligiloj
 en imdb 


Kategorio:Hispanaj filmoj
Kategorio:Filmoj aperintaj en 2008
Kategorio:Misteraj filmoj
Kategorio:Historiaj filmoj
Kategorio:Dramaj filmoj